चिरां जिलला रुनिखाता थाना आरो बेंटल खाजोना मावख'नि सिंआव गोगलैनाय रुनिखाथा बाजारनि दखरसे हाखौ लाना मोननैबो दोलो बि पि एफ आरो इउ पि पि एल नि गेजेराव बेले - बेजे थासारि सोमजिदों । 14 चिरां दुवार ब्लक बि पि एफ दोलोनि सायाव रुनिखाता बाजारनि हाखौ आयेन बेरेखा दखल खालामनो नागिरनायनि आजद होदों 14 चिरां दुवार ब्लख इउ पि पि एल दोलोआ । रुनिखाता सप्ताहयारि बाजाराव थानाय हायाव दिनै पुलिस बिफाननि मदद लाना इउ पि पि एल आरो ओनसोलनि सुबुंफोरा गेटखौ खेवफैयो आरो बे हाखौ माखासे सुबुंफोरा राजखान्थि हानजानि मुलाम्फानि थाखाइ हगारनाय जानाय नङा होन्नानै बुङो । मानोना बे हाखौ बि टि सि सरकारा थांनाय 2005 माइथाइआव बि एस एन एल कम्पानिनो हगारना होदोंमोन आरो बिनि उनाव बि एस एन एलआ नागारनायनि उनाव बे हाया रायजो - राजाफोरनि जाबाय होनना दाबि दैखाङो । राइजोफोरा ओनसोलनि जौगानायनि बिथिंनि थाखायल' हगारनाय जागोन होननाबो दाबि दैखांबावो । बेराफारसे बि पि एफ दोलोनि मावथिफोरा अजद होनायखौ नेउसिनानै गावसिनि 14 चिरां दुवार ब्लक बि पि एफनि मुंआव हाखौ बाहागो मोनखानाय होनना फोरमान बिलाइफोरखौबो दिनथियो । बिथांमोनहा सिगांनो इउ पि पि एल दोलोनि सुबुंफोरनो हाखौ लाना बेले - बेजे जानो गोनां गैया होन्नानै बुङो । मानोना बे हानि फोरमान बिलाइफोरा जोंनाव दंखायो बिनिखायनो सावरायलायनो लेंहरसेयावबो फैयाखै होनना अजद दैखांदों । गुबुन फार्सेथिं इउ पि पि एल दोलोनिनि सासे गोगख्रों दैदेनगिरिआबो फिन होयोदि बे हाया बि एस एन एल नो होननाय जादों आरो दाबो बि एस एन एल निनो । मानोना हाखौ जुदि बिसोर गावसिनि बुंदोंब्लाबो खाजोना बिफाननि मावख'आव " ट्रेस मेप " थायो बे गैया लोगोसे फोरमान बिलाइआव बे हायानो होनना लिरनायबो नङा होननानै बिथाङा दाबि खालामबावदों । 
चिरां जिल्लानि रुनिखाता बाजारनि हाखौ लाना मोननै हानजानि गेजेराव बेले - बेजे सोमजिदों ।